
Доня Барбара, Епизод 75
Участници:
Мъже:
Жени:

Сантос
Барбара
Антонио
Еустакия
Перналете
Марисела
Гонсало
Хеновева
Поет
Мелесиа
Лоренсо
Сесилия

Косме
Касилда
Мелесио
Хосефина
Кармелито
Алта Грасия
Хуан Примито
Хервасия


Пахароте
Федерика
Мария Ниевес


Мелкиадес


Сантос
Мислех те за мой приятел, Антонито Сандовал...А ти се оказа поредният предател. 
Антонио
Не, Сантос, кълна се, че...v 
Сантос
Как може да имаш връзка с леля Сесилия? Още по-лошото е, че си го направил зад гърба ми, като предател. 
Антонио
Исках да ти кажа. Кълна се, че със Сесилия...

Сантос
Лъжеш!

Кармелито
Не, не.

Мария Ниевес
Стига, стига. 

Кармелито
Недей, господарю. 

Сантос
Пуснете ме!

Антонио
Искахме да ти кажем, но ти така и не ни остави или пък винаги нещо лошо се случваше, или тичаше след госпожата, защото тя те е омагьосала. 
Мария Ниевес
Господарю! 

Пахароте
Стига, господарю. Престанете вече. 

Мария Ниевес
Стига. 

Сантос
Пуснете ме! Пуснете ме! 

Пахароте
Успокойте се, господарю. V
Марисела
Няма да стана майка на децата ти, чуваш ли? По-скоро бих умряла. 

Гонсало
Недей. Не се обиждай. Исках само да те разсмея, това е. 

Лоренсо
Остави дъщеря ми на мира. v
Гонсало
Вие ли сте баща й?

Лоренсо
Аз съм. Настоявам или да я уважаваш, или да се разкараш веднага. Имате оръжия. Кои сте вие? Какво търсите в Алтамира?

Барбара
Той не знае. Живее с тях, а няма и представа какво правят зад гърба му. Видях те. Защо не влизаш?

Хуан Примито
Господарке, трябвам ли ви?

Барбара
А ти как мислиш, Хуан Примито? Върви веднага в Алтамира и разбери какво се случва там....в дома на твоята красавица. Хуан Примито, това е за теб. 

Хуан Примито
Благодаря, господарке.
Сантос
Много си предвидлив, Антонио Сандовал, нали? Сигурен съм, че вече си казал на приятелите си за връзката си и затова как си измамил една стара мома.

Антонио
Тя не е стара мома. Дълбоко грешиш. Сесилия е красива жена, която всеки мъж би се радвал да има. 
Сантос
Имай уважение към леля ми, негоднико! 

Пахароте
Спокойно, господарю. Успокой се, господарю. 

Мария Ниевес
Господарю, стига. 

Антонио
Влюбих се в Сесилия, нямам вина за това. Тя също се влюби в мен, не разбираш ли? Сесилия е влюбена в мен. 

Сантос
Да, и затова ли друга жена е бременна от теб?

Кармелито
Стига, господарю. 

Сантос
Пуснете ме! Пуснете ме и не се месете. 

Пахароте
Спокойно, господарю. 

Сантос
Пуснете ме! 

Пахароте
Успокойте се, господарю. 

Антонио
Оставете ни. Оставете ни. Това е между Сантос  и мен. 

Перналете
Федерика, махни се от там. Защо се криеш? Излез веднага! Отговори ми на въпроса. Какво сте казали на Антонио?
Федерика
Това е лъжа. Всичко е една отвратителна лъжа, татко. Дори да са много убедителни, това не е истина. Не е! V
Антонио
Нещата не са такива, каквито мислиш. Нека поне ти обясня какво се случи. 

Сантос
И какво ще ми обясниш? Какво ще ми обясниш, неблагодарен негоднико!? Как  е забременяла Сесилия?

Антонио
Бременна? Сесилия ще има бебе?

Сантос
Разбира се, че ще има и ти го знаеш. 

Кармелито
Господарю! V
Антонио
Сесилия ще има бебе и...не ми е казала.
Гонсало
Успокойте се, господине, спокойно. 

Лоренсо
Не, няма да се успокоя. 

Марисела
Татко, успокой се. 
Гонсало
Простете за натрапването. Сантос ни покани. Ние сме приятели от училище.  А вие сте?

Лоренсо
Аз съм Лоренсо Баркеро. 

Поет
Баркеро? Същият Лоренсо Баркеро за когото си мисля?
Гонсало
Да, да, сега си спомням. Сантос ни е споменавал, че сте роднини. Това е самият Лоренсо Баркеро, не мога да повярвам. Нека ви прегърна. За мен е чест, господине. 

Поет
Приятно ми е, господине. 

Лоренсо
Извинете ме, но не ви разбирам. 

Гонсало
Вие сте легенда за нас. Вижте, един момент. Това е вашият тезис – нова конституция за една нова страна. Моят тезис се базира на вашият относно конституцията. Вие оставихте безценен отпечатък в университета, господин Лоренсо. V
Антонио
Сесилия носи моето бебе и се омъжва за друг мъж. Не ми е казала. Не знаех. 
Сантос
А, не си знаел. Не ти вярвам, негоднико. 

Антонио
Казвам ти, че не съм знаел. Не съм негодник, не те лъжа. 

Сантос
Лъжец. 

Антонио
Ти си арогантен сноб. За кого се мислиш, за Господ? v
Мария Ниевес
Трябва да ги разтървем. 

Пахароте
Да ги оставим малко.

Кармелито
Ще се избият. V
Гонсало
Ако знаех, че живеете тук в Алтамира със Сантос, щях да ви посетя много по-рано. 
Лоренсо
Много благодаря за добрите думи. 

Гонсало
А ако знаех, че сте баща на това момиче....вие не знаете, но аз ще ви ставам зет. 

Марисела
Татко, той е луд. Няма да ти става зет. По-скоро бих умряла. Да не си полудял?(възкл.)

Гонсало
Спокойно, момчета. Аз ще я укротя. v Простете за израза, господин Лоренсо,  дъщеря ви е прекрасна. 
Сантос
Кармелито. Не го измъквай, доведи го тук.

Пахароте
Добре, господарю. Спокойно.
Сантос
Пуснете ме! Пуснете ме! Пуснете ме казах!

Пахароте
Спокойно, господарю. 

Сантос
Кармелито!

Антонио
Не искам да се успокоя. Няма да се успокоя. Пусни ме. Пусни ме. Какво си мисли Сантос, че ме е страх ли? v Тя ме е излъгала, Кармелито. Ще има дете от мен, а се омъжва за друг мъж. Къде е конят ти? 

Кармелито
Отзад.
Пахароте
Успокойте се, господарю. Спокойно, спокойно, господарю. 

Сантос
Пуснете ме! Кармелито, къде е той?

Кармелито
Тръгна. 

Сантос
Къде отиде?

Кармелито
Да вземе коня ми. Мисля, че отива в Алтамира. Господарю. Господарю! 

Пахароте
Господарю, господарю, стига вече. V
Гонсало
Имаме досиета в полицията. 
Косме
Освен това разпуснаха организацията. 

Поет
После убиха повечето от нас, а останалите ....са в затвора. 

Гонсало
Тиранията няма граници – убиват, отвличат и затварят без никакви скрупули. Никой не зачита човешките права. 

Косме
И в момента ни издирват из цялата страна. 
Лоренсо
В такъв случай трябва да ви укриваме тук, защото сте в опасност.  По тези земи властите са корумпирани, но не се тревожете, момчета. Със Сантос ще ви помогнем да напуснете страната. Можете да разчитате на нас. 

Гонсало
Благодаря. 

Косме
Благодаря. 

Поет
Благодаря.
Сесилия
Любов моя, знам че ме чуваш.... Ти разбираш какво се случва  теб...но не се тревожи –въпреки че всички тези хора крещят и се карат, ще видиш колко много ще те обичат. v Антонио...
Антонио
Как смееш да ми причиняваш това? Носиш моето дете, а се омъжваш за друг мъж. v Що за жена си, Сесилия Верхел? v Как смееш да ме съдиш, когато ти си способна да скриеш от мен, че носиш....моето дете? Криеш от мен детето ми. 
Сесилия
А какво искаше да направя? Кажи ми. Знаеш ли за какво си помислих първо, когато разбрах, че съм бременна. Видях Федерика, която е бременна с твоето дете и в този момент реших, че няма да моля бащата на детето си , защото аз съм жена, достойна за уважение. 
Антонио
Много хубава реч, Сесилия. Но аз не ти вярвам, с теб вече сме квит. Ти не ми вярваш и аз не ти вярвам. Единствената разлика е, че аз никога не съм те лъгал. Един ден....един ден истината ще излезе на яве и тогава ще съжаляваш за всичко, което си ми причинила. Но тогава ще е прекалено късно, Сесилия. 

Сесилия
Нищо не съм ти причинила, Антонио.V Омъжих се за Лоренсо, за да те забравя....и защото мислех, че той ще бъде добър баща на детето ми. Това е. 
Антонио
Бащата на детето ти съм аз . Щом искаш да спиш с Лоренсо, твоя си работа, но не ме забърквай в лъжите си. 

Сесилия
Не, Антонио. Знаеш, че между мен и Лоренсо няма нищо. Знаеш това. 

Антонио
Разбира се – между теб и стария ти приятел. Аз не съм глупак, Сесилия.  Може да съм работник и да не съм учил в голям университет, но не съм глупак. Знаеш ли какво изпитвам към теб? Съжаление. Ти си жалка. Проклинам деня, в който те срещнах. V
Лоренсо
Влезте. Тук няма да биете на очи. Има хамаци, да полегнете. Ще сте на сухо и на топло. 
Гонсало
Не знам как да ви благодаря, тъсте. Говоря сериозно. Луд съм по дъщеря ви още от деня, в който тя се появи. 

Лоренсо
Стига с това, вече и без друго побъркваш Марисела. Тя не обича шеги. 
Гонсало
Не, не, не. Това не е шега, господим Лоренсо, сериозен съм. Освен това не бързам. Красивите жени са като свободата – трябва да ги съблазняваш малко по малко, с упоритост и решителност. 

Лоренсо
Е, значи имаш достоен противник насреща, тъй като Марисела е много упорита и много решителна. Внимавай, Гонсало, може планът ти да се обърне срещу теб. 

Гонсало
Ще видим, ще видим. Аз имам търпение. 
Лоренсо
Е, чувствайте се удобно....докато Сантос реши какво да правим. В това време ще кажа на Касилда да ви донесе нещо за ядене. Сигурно сте гладни, нали? 

Косме
Много. 

Поет
Да. 
Гонсало
Ако ви се намира и бутилка ром, ще сме много благодарни. Умираме от жажда. 

Лоренсо
В този дом не се пие. 

Барбара
Чудя се какво ли става в Алтамира. 

Еустакия
Светът се разпада на малки парченца, миличка – ето какво става. 

Барбара
Чувствам се странно да чакам всичко да се оправи и моят Сантос да се върне. Но той няма да се бави...няма да се бави. 

Еустакия
Барбарита, детето ми, когато твоят мъж се върне и отново е твой, какво ще правиш? Знаеш поговорката: „ Внимавай какво си пожелаваш, защото може да се сбъдне.”
Барбара
Точно това се надявам. 

Еустакия
Само че....не се карай с този мъж и не се опитвай да бъдеш по-силната. Той е истински мъж. 

Барбара
Аз знам какво да правя със Сантос Лусардо, не се тревожи. Ти гледай къщата да е чиста и мъжете да не вдигат шум. Всичко ще се оправи с.... много цветя. Моят мъж ще се върне изморен след всичко, което му се е случило. И какво ще намери тук? Място, където войнът си почива. 

Касилда
Момчета, ето я и пилешката супа. Изяжте си всичко. Тя може да излекува всеки. 

Поет
Да, вкусна е. Все едно я е правила мама. 

Гонсало
Това определено е професионална работа. Даже в столицата не съм ял по-хубава. 

Касилда
Господин Гонсало, не бъдете такъв ласкател. 
Марисела
Мога ли да попитам какво правите тук? 

Гонсало
Не знам за приятелите си, но аз съм тук заради теб. 

Марисела
Не разбираш ли? Ако продължаваш да ме неуважаваш ще ти счупя главата. 

Гонсало
Неуважавам? Казва се „ да не ме уважаваш”. 

Марисела
И така да е, пак ще ти я счупя. 

Гонсало
Не бъди толкова агресивна. Много си млада и красива, за да си толкова заядлива. Не съм тук само заради теб. Въпреки че се радвам да те видя. Мога ли да ти имам доверие, въпреки че ме мразиш?

Марисела
Зависи. 

Гонсало
Е, предполагам мога, тъй като ти ще си майката на децата ми. v  Добре, добре, стига. Крием се тук, защото едни лоши хора ни преследват и ти трябва да ни помогнеш. 

Марисела
Какви лоши хора? Убийци ли? Казвай и не ми говори все едно съм малко дете. 

Гонсало
Ние бягаме от властите. 

Марисела
А, това ли са лошите хора. 

Гонсало
Да, това са лошите хора. Е, ще ни помогнеш ли или няма? Ако ме хванат ще ме убият и ти ще станеш вдовица преди да си се омъжила. 

Марисела
Казах ти, че ще ти счупя главата. Свиня безсрамна! Ела тук веднага! 
Сантос
Сандовал! Антонио Сандовал. Знам, че си тук. Ела при мен, страхливецо. 

Антонио
Тук съм, Сантос Лусардо. Искаш да довършим спора ли? Добре, хайде да се избием. Вече нищо няма значение за мен. 

Сесилия
Не, не, моля ви. Не се бийте. Не се бийте. 

Сантос
Ако ти не си го накарала да те уважава, това е твой проблем. Но този дом е мой и той ще ме уважава. Нито един работник не може да ми се подиграва. 

Антонио
Как се променят нещата, Сантос. От твой брат станах твой работник. 

Сантос
Ти се държиш като такъв. 

Сесилия
Стига вече! Не, за Бога! Не мога да ви гледам така. Ужасно е. 

Антонио
Хайде, ела тук. Ела ми. 

Сантос
Не си заслужава да си цапам ръцете с теб. Антонио, напусни дома ми. Махай се от очите ми завинаги. 

Сесилия
Сантос.

Сантос
Махай се, Антонио Сандовал. 
Сесилия
Не.

Сантос
Махай се от Алтамира и не се връщай повече. V
Антонио
Да, ще се махна от тук, но преди да тръгна ще ти кажа още нещо. 

Сантос
Казвай каквото имаш и се махай. 

Антонио
Това, което виждам ми напомня на нещо, което  видях като малко дете. Виждам в очите ти същата омраза и жажда за мъст, която виждах в очите на баща ти. Днес ти си същият като Хосе Лусардо. Тогава загуби баща си и брат си за няколко секунди, а днес...заради арогантността и слепотата си, загуби най-добрия си приятел. 
Сантос
Ти не си ми приятел. Приятелите не се предават. 

Сесилия
Сантос, не го гони. Аз съм тази, която трябва да си тръгне. 

Сантос
Не се меси, Сесилия. Знам какво правя. 

Антонио
Знаеш ли какво? Заври си Алтамира където искаш и ако остане място си заври гордостта и вида на разглезен мачо, защото те са само една фасада. Дълбоко в себе си Сантос Лусардо е само един човечец, който се оставя на го манипулира жена. 

Сесилия
Не, не, не...ако искаш да го удариш, ще трябва да удариш първо мен. Ако искаш ме убий, но няма да позволя да се наранявате повече. Стига. 

Сантос
Махай се. Махай се! Махай се от тук. v
Сесилия
Антонио! Антонио! v Антонио, за Бога, не си тръгвай така. Нека да поговорим. 

Антонио
Стига вече, Сесилия. До днес страдах за теб, Сесилия Верхел. Върви по своя път, аз ще вървя по моя. Ще правя всичко възможно за бебето си далеч от теб, защото жена като теб не заслужава да му бъде майка. 

Сесилия
Ти не си на себе си. 

Антонио
Да, аз съм друг човек. Скоро ще видиш новият Антонио Сандовал. 

Сесилия
Но.... v 

Сантос
Какъв глупак! За кого се мисли този предател?

Лоренсо
Ако искаш ме удари, за да си излееш яда най-после. 

Сантос
Остави ме на мира, може ли?

Лоренсо
Това е другият Лусардо. Жаждата за насилие е в теб, Сантос. v Сега си точно като баща си. Какво ще направиш? Ще убиеш Антонио с куршуми? 

Сантос
И ти значи? Всички в тази къща ли са решили да ме ядосват?

Лоренсо
Никой не може да те ядоса, Сантос. Всеки носи отговорност за своите жертви. Не помниш ли колко пъти си ми го казвал?

Сантос
Виж, в момента не искам да говоря с теб или с който и да било. Върви си. 

Лоренсо
Е, аз мисля, че трябва да поговориш с един човек. С всичките тези караници забравих да ти кажа, че приятелят ти Гонсало Зулоага е тук.
 Сантос
Тук, в Алтамира?

Лоренсо
Да, дойде с група студенти и понеже не знаех къде да ги скрия ги приютих в работническата колиба, докато решиш какво да правиш. Те са там и те чакат. V
Поет
А когато моментът настъпи? 
Косме
Ако е на кон не мисля, че ще мога да премина границата. 
Сантос
Добро утро, господа. Не, не ставайте. Стойте си така. 
Гонсало
Каква физиономия, да не те е прегазил трактор? 

Сантос
Виж, Гонсало, нямам настроение за шегите ти. 

Гонсало
Ако се натрапваме, само кажи и ще си тръгнем . 

Сантос
Не, не. Не се натрапвате. Настанете се удобно, не се притеснявайте. 

Гонсало
С това приветствие, по-добре да си взема сбогом. Дай прегръдка, приятелю. Благодаря ти, Сантос, наистина. Ако не беше ти, нямаше да има къде да отидем. Кажи ми, защо е тази физиономия? V
Марисела
Май този досадник Гонсало ти харесва. 

Касилда
Както и на теб, не се преструвай. Казват, че границата между любовта и омразата е много тънка. 

Марисела
Любов? Не съм влюбена в това ухилено лице. Постоянно се хили. Аз имам добър вкус. Знаеш ли...колко време ще останат в Алтамира? 

Касилда
Не знам, миличка. Може би докато разрешат големия проблем, който имат. Трябва да помагаме на нуждаещите се, особено на този любезен човек, който е истински кавалер и е красавец – Гонсало Зулоага. 

Марисела
Ами омъжи се за него. Май ти си влюбена в него. Той не е любезен, а е досадник. Не мога да го понасям. Омъжи се за него и имайте деца. Дано сте много щастливи. Касилда! 

Сантос
Гонсало, радвам се, че прие поканата ми и дойде тук. Косме, как е раната?

Косме
Добре. Не мога да се оплача. 

Поет
Много неприятно, без малко да умре. Но пак оцеля. 

Гонсало
Не изглеждаш добре, Сантос. Наистина....

Сантос
Гонсало, имам тежък семеен проблем. 

Гонсало
Съжалявам, Сантос. Но ако кажеш веднага ще се махнем от тук. 

Сантос
Не, не, не, в никакъв случай. Вие сте добре дошли в Алтамира. Можете да останете колкото пожелаете. Щом Косме оздравее ще измислим план за бягство през границата. 
Мелесиа
Защо чичо Антонио го няма още? Защо?

Хеновева
Защото е пиян – заради това, че госпожица Сесилия се омъжи за господин Лоренсо. 

Мелесио
Момичета, Антонио още ли го няма? Да отида ли до Прогресо? Ще е отишъл в бара и ще е останал там...

Мелесиа
Чичо!

Мелесио
Антонио, синко! 

Хосефина
Погледни се. 

Мелесио
Какво е станало?

Антонио
Сантос Лусардо ме изгони от Алтамира. V 
Мелесио
Значи Сантос те е подредил така?

Антонио
Да,.... така нареченият ми приятел. 

Алта Грасия
Какво животно. 

Антонио
Не искаше да поговорим. Беше....беше обиден и сърдит, защото не съм му казал за мен и Сесилия и защото....

Мелесио
Прав е. Ти правеше това зад гърба му. 

Хеновева
Не, не е прав. Не може така. 

Хервасия
Чичо, какво ще правим сега? Ще си тръгнем ли?

Мелесио
Да си тръгнем? Накъде? Тук съм живял цял живот. Прародителите ми са родени тук, както и родителите ми. v Сандовал винаги са били до Лусардо. Живях тук с майка ви, имах деца тук...и тук погребах жена си. V
Сантос
Лоренсо е прав. Останете в Алтамира колкото се налага и засега ще се преструвате на работници. 

Гонсало
Съгласен съм със Сантос. Можем да опознаем околностите и да подготвим бягство. 

Лоренсо
И да се скриете от хората, които ви търсят. Вече ги предупредих, че кметът на Прогресо е защитник на тиранията. 

Косме
Ако това е планът, ще ни трябват дрехи и инструментни. 

Поет
И да се научим да работим с тях, защото иначе...

Сантос
Да, няма проблеми. Лоренсо, ще се погрижиш ли за това?

Лоренсо
Да, разбира се. 

Сантос
Добре, стига толкова приказки. Ще съм спокоен. Аз няма да съм тук в Алтамира, вече не живея тук. Живея с Барбара в дома й, но Лоренсо ще се погрижи да имате всичко необходимо. Господа, чувствайте се като у дома си. 

Гонсало
Сантос, отново ти благодаря. v
Лоренсо
Да видим какво имаме за вас. 
Мелесио
Гледах как всички пораствате тук. По тези земи съм бил и тъжен, и щастлив. Колко време никой не знае... Сърцето не може да брои. Сърцето само пуска корени и тогава един ден някой идва и се опитва да ги измъкне. v Винаги съм мислел, че ще си отида от този свят докато гледам залеза над Алтамира. 

Антонио
Не се тревожи, татко. Ще намеря друга земя за теб, за всички ни. Ще намеря място където можем да живеем без да скланяме глава, където няма да се налага да казваме „господарю” на никого. v Сандовал са свободни хора. Нямаме нужда от Лусардо, за да живеем. Събирайте си багажа. Отиваме на  по-добро място. 
Хеновева
Как така? Не е честно. V 
Пахароте
Не съм виждал господин Сантос толкова ядосан. 

Кармелито
Нито пък Антонио. 

Мария Ниевес
От всички лоши неща, лоши, лоши...този бой беше най-лошото. 

Пахароте
Хеновева, станало ли е нещо?

Хеновева
Не е честно, не е честно, не е честно. 

Пахароте
Какво, какво? Какво става?

Хеновева
Вие сте виновни. Вие сте едни страхливци. 

Пахароте
Защо ме удряш? Защо не удряш и тях?

Хеновева
Защото ти си най-лош от всички – най-големият проблем, най-големият лицемер от тримата. v Не е честно, не е честно. Вие сте едни страхливци. Страхливци! 

Барбара
Любов моя, дойде си. 

Сантос
Барбара, всичко е истина. Ти беше права, всички са ме лъгали. Не мога да имам доверие на никого. 

Барбара
На мен можеш, Сантос Лусардо. Можеш да да вярваш на мен, само на мен. Ела тук. 

Перналете
На никого, нямай доверие на никого. Докладвай за вякакви странни хора, които забележиш. Искай документи и внимавай да не са тези от списъка, който ти дадохме. Това е, подписано е от мен. 

Антонио
Перналете, трябва да поговорим. 

Хервасия
Момичета, дядо, защо не изчакаме малко? Мога да говоря с Кармелито, той може да говори с господаря и да ни помогне. 

Мелесио
Трябва да имаме достойнство. Антонио е мъжът в къщата и щом той няма да работи в Алтамира не можем да живеем от милостинята на господин Сантос. Трябва да си тръгнем от този дом. Съберате  си нещата. Аз ще полегна, после  ми донесете кафе . 
Мелесиа
Горкият, сърцето ми се къса да го гледам така. Като малко птиче е. Къде е Хеновева? 
Алта Грасия
Излезна някъде . Мисля, че отиде да каже на Марисела.

Марисела
Хеновева не ми е казала нищо, защото съм тук. Дойдох да ви кажа нещо. Пролетно почистване ли правите тук? Мога ли да ви помогна? v Станало ли е нещо? Защо гледате така.

 Мелесиа
Марисела, беше ужасно. 

Хосефина
Марисела, отиваме си. Господин Сантос се е скарал с чичо Антонио и той ни е изгонил. 

Хервасия
Ако чичо си тръгне, Марисела, ние също си отиваме. V 
Марисела
Какво каза?... Кой кого е изгонил и защо?

Мелесиа
Господин Сантос е разбрал всичко за госпожа Сесилия и чичо Антонио. Намерил го е в града и са се сбили. 

Хосефина
И чичо е отвърнал на господин Сантос. 

Алта Грасия
После са се скарали отново в къщата и тогава господин Сантос е изгонил чичо ни. 

Марисела
Не, Сантос не може да изгони Антонио. Може да са се били, но Сантос не би изгонил най-добрият си приятел. Те са като братя. v Не ви вярвам. Не ви вярвам изобщо. V Истина  ли е? Не пипайте нищо!  Да не сте пипнали нищо повече. Не може да бъде! 

Перналете
Не може да бъде, това е лъжа. Лъжа е. Пак клеветиш момичето ми. Акоста, заключи Сандовал в килията. 
Антонио
Не ставай глупав, Перналете. Познаваш дъщеря си – тя се преструва, но иначе лъже и създава проблеми. Ако искаш да се увериш, разпитай Хосефа, която има пръст в тази работа. Или онези негодници, които уж са ми приятели, но те ще ти кажат истината. И тримата са спали с нея. 

Перналете
Това е пълна лъжа! 

Антонио
Питай секретаря си. Той ме видя пиян и видя как Федерика и Хосефа ме подредиха. 

Перналете
Мухикита, Акоста, доведи го. Дъщеря ми не може да е толкова....толкова развратна, такава уличница. 
Антонио
Да се обзаложим ли? v
Перналете
Мухикита, искам да ми кажеш веднага какво знаеш за всичко, за което този мъж говори. v
Барбара
Сандовал те е ударил силно. Но също и ти. Скъпи, кажи нещо. 
Сантос
Нямам думи. Току-що загубих вяра в тези, които обичам. 

Барбара
Не, аз съм тук..и винаги ще бъда до теб. Ела тук, скъпи, легни и си почини. Не мисли за нищо, скъпи, ела. Утре ще мислиш по-различно и ще знаеш как да постъпиш. 

Сантос
Какво имаш предвид?

Барбара
Казвам го в случай, че искаш да накажеш всички неблагодарници, които не оценяват добрината ти. Не може да се държат все едно нищо не е станало, след всичко което ти причиниха. Почивай си,... сега си с мен в нашата спалня. Тук всичко е наред. Няма от какво да се тревожиш. Това е нашето убежище. Моята любов ще те пази от злото. 

Перналете
Излез веднага, уличница такава! 

Федерика
Няма! Всички ме мразят. Всички ме клеветят! 

Перналете
Сандовал, не стой така, а ми помогни да я изкарам. 

Антонио
Излизай от там. Федерика,  или искаш да те ударя с метлата? Излизай, всички знаем каква си. 

Федерика
Как смееш да удряш жена, която чака твоето дете?

Антонио
Стига глупости, Федерика. Всички знаем, че бащата на това дете може да е всеки мъж в града. 

Перналете
Ей, ей, не прекалявай. 

Федерика
(звук) Не ме удряй, не ме бийте. Аз съм една бременна жена. 

Антонио
Перналете, остави ни насаме с дъщеря ти. Няма да я нараня, вече ти казах. 

Федерика
Не, татко!

Антонио
Искам само да говоря с нея. 

Федерика
Не, татко, моля те, умолявам те. Не ме оставяй сама с него. 

Перналете
Добре, твоя е. Уличница, развратница такава. Хайде, идвай. Да ги оставим. 

Антонио
Е, Федерика Перналете, не се спираш пред нищо, нали? v
Хеновева
Хайде, кажете й. Госпожа Сесилия има право да знае. 

Сесилия
Да знам какво, Хеновева, миличка. Имам ужасно главоболие. Не съм в настроение за глупости. 

Пахароте
Виждаш ли? Не й е добре. 

Кармелито
След това, което имаме да й кажем, ще й стане още по-зле. 

Мария Ниевес
Лошо, много лошо, ужасно лошо. 
Хеновева
Затова трябва да научи. Стана голяма каша и моят чичо Антонио трябваше да плати за това, а тези лоши приятели не му помогнаха. Кажи й. 
Пахароте
Колко пъти ще трябва да повтаряме едно и също?

Сесилия
Момчета, казвайте, хайде. 

Хеновева
Вие със сигурност сте едни страхливци. Госпожо Сесилия, това което не искат да ви кажат е, че и тримата са спали с Федерика няколко пъти. Сигурно някой от тях е бащата на детето на онази свиня. Разбирате ли? Чичо Антонио беше прав, Федерика го е натопила. 

Антонио
Отвътре си една ужасна хлебарка, а отвън си нищожна мишка. 

Федерика
Антонио. 

Антонио
Но аз имам чудесно отмъщение да те накарам да си платиш за всичките лъжи и капани, които ми заложи. Ще се оженим. 

Федерика
Какво? Как така?

Антонио
Не се лигави, влечуго такова. Добре ме чу. v  Ще се оженя за теб. Нали това искаше? Е, това и ще стане.  Ще те накарам да страдаш всеки един ден, в който си до мен. 

Барбара
Антонио Сандовал имаше вид на добър човек. Сесилия е светица, разбира се. Какво може да се очаква от жена, която няма никакъв житейски опит? Влюбила се е в един мъжага. Не я вини, скъпи. Въпреки, че и тя те е излъгала. Марисела...неприятно ми е да го кажа, но и тя е лицемерка. 
Сантос
Барбара, престани, моля те. 

Барбара
Да, съжалявам, съжалявам. Ти искаш да си почиваш, а аз ти преча. Искаш да спиш ли? Искаш ли да те оставя?

Сантос
Не, остани при мен, но не казвай нищо. 

Барбара
Обичам те... Ти си моят живот, нали знаеш?

Сантос
А ти ще бъдеш моя, след като това отмине...

Марисела
Сантос Лусардо, излез негоднико! Излез, искам да си поговорим. Излез ти казах! Искам да ти кажа нещо и  ще ти го кажа в очите. 
Мелкиадес
Госпожице, те си почиват. 
Марисела
Какво ме интересува?
Сантос
Марисела, защо си се развикала като някой невъзпитан човек без обноски?

Марисела
Аз съм си такава – невъзпитана и без обноски, а ти си един безсърдечен негодник. 

Барбара
Браво, Марисела, ставаш все по-добре. 

Марисела
Гневът ти, лошите постъпки учиш от нея, нали? Ти си ужасен, превръщаш се в същото чудовище като нея. 

Сантос
Марисела, имай уважение към майка си. Всъщност аз съм този, който трябва да е сърдит на всички ви. 

Марисела
Изобщо не ме интересуваш. Съвестта ми е чиста, а твоята трябва да е мръсна като душата на дявола. v Те си тръгват заради теб, тръгват си от Алтамира. Мелесио и момичетата си тръгват от Алтамира... от земята, в която са се родили, в която са погребали близките си. Ти си ги изгонил, негоднико. Оставил си ги без дом. Ти си груб и арогантен. Къде е онзи Сантос Лусардо, когото познавах? Къде е?

КРАЙ

